melléklet a 423/2024. (XI.27.) határozathoz

MÓR VÁROSI ÖNKORMÁNYZAT

és az

M-BUSSAL KFT

Között létrejött

**KÖZSZOLGÁLTATÁSI SZERZŐDÉS**

**3. SZ. MÓDOSÍTÁSA**

MÓR Város

helyi menetrend szerinti autóbuszos személyszállítási közszolgáltatás ellátására

Tekintettel arra, hogy

1) a személyszállítási szolgáltatásokról szóló 2012.évi XLI. törvény (a továbbiakban: Törvény) értelmében a helyi közlekedésben az önkormányzat önként vállalt feladata a menetrend szerinti autóbusz-közlekedés biztosítása [4. § (4)],

2) belföldi személyszállítási közszolgáltatás végzésére - a közforgalmú kötöttpályás közlekedést helyettesítő autóbuszjáratokkal végzett és a kabotázs személyszállítási szolgáltatás, valamint a Törvényben meghatározott kivételekkel - a közlekedési szolgáltató kizárólag közszolgáltatási szerződés keretében bízható meg [Törvény 23. § (1)],

3) ezen önkormányzati feladatról való gondoskodás a képviselő-testület, illetve az Önkormányzat hatáskörébe tartozik [Törvény 4. § (4)],

4) a képviselő-testület 375/2021. (VII.23.) határozatában foglalt felhatalmazása alapján, az önkormányzat képviseletében a polgármester jogosult az érintett szolgáltatóval megállapodást kötni helyi személyszállítás lebonyolítására,

5) menetrend szerinti személyszállítással a szolgáltató kizárólag közszolgáltatási szerződés keretében bízható meg [Törvény20. § (1)],

a hivatkozott rendelkezések alapján és a 2013. évi V. törvény (PTK) rendelkezéseivel összhangban egyfelől

# MÓR városi önkormányzat

**Székhely: 8060 Mór, Szent István tér 6.**

(a továbbiakban: Önkormányzat) - melynek képviseletében Fenyves Péter polgármester jár el, másfelől az

**M-BUSSAL Kft.**

**Székhely: 8200 Veszprém, Házgyári út 1.**

**cégjegyzékszáma: 19-09-516622**

**adószám: 23444580-2-19**

(a továbbiakban: Szolgáltató) - melynek képviseletében Novákné Hornyák Ibolya ügyvezető jár el

együttesen: Felek, 2021. július 23. napján

**közszolgáltatási szerződést**

(a továbbiakban: Szerződés) kötöttek.

**1. Előzmények**

1.1 Az Önkormányzat a Szerződéssel megbízta a Szolgáltatót az autóbusszal végzett, a Törvényben foglaltaknak megfelelő helyi [a továbbiakban együtt: helyi] személyszállítás ellátásával a Szerződés 1. számú mellékletében foglalt menetrendnek megfelelően, a szerződésben részletezett kizárólagos és különleges közszolgáltatási jogokat biztosítva a Szolgáltató számára. A Szolgáltató a közszolgáltatási feladatok ellátására **2021. szeptember 01.nap 0 órától 2026. augusztus 31. nap 2400 óráig** jogosult és egyben kötelezett. A Szerződés kettő évvel hosszabbítható meg. A Szolgáltató a menetrendben megjelölt helyi járataival Mór Város (a továbbiakban: település) közigazgatási határán belül végez – helyi díjszabással – személyszállítást. A Felek a Szerződést két alkalommal, 2022. november 18-án és 2023. december 4-én módosították.

**2. a szerződés módosítása**

2.1. A Felek Vállalkozó 2024. november 11. napján kelt kérelmét követően és Mór Városi Önkormányzat Képviselő-testületének 356/2024. (X.30.) határozatában foglaltakra tekintettel, a Szerződés 5.1.4. alpontja, továbbá 9.4.1. alpontjában rögzített melléklete tekintetében a Szerződést 2025. január 1. napi hatállyal közös megegyezéssel az alábbiak szerint módosítják.

2.2. A Szerződés 5.1.4 alpontja az alábbi rendelkezésekkel egészül ki:

„5.1.4. ……….

*A Szolgáltató a Szerződésben rögzített 5.1.3 pontban rögzített ellentételezésen túlmenően, 2025. gazdasági évben havonta nettó 4.000.000 Ft, azaz négymillió forint költségtérítési többletigény-előlegre jogosult. A teljesítés havonta a tárgyidőszak 5. napjáig esedékes. A teljesítés elmaradása szerződésszegésnek minősül, mely a Szerződés felmondását eredményezheti szolgáltató által. A Felek a Szerződés 5.1.3. pontjában leírtak alapján a költségtérítési többletigény-előleget támogatásnak tekintik. A költségtérítési többletigény-előlegről a Szerződés 6.2.1 alpontja szerinti éves beszámoló keretében szükséges elszámolást benyújtania. Szolgáltató vállalja, hogy a szerződésben rögzített éves elszámolási kötelezettség során az éves nettó 48.000.000 Ft összeget meghaladó költségtérítési többletigényt csak abban az esetben érvényesíti, amennyiben számszerűen alátámasztva igazolja azon körülményeknek a szerződés megkötését követő jelentős változását, melyekkel az üzleti tevékenység szokásos kockázataként nem számolhatott. A költségtérítési többletigény felhasználását és indokoltságát a Megrendelő 2026. évben a beszámoló benyújtása után részletesen vizsgálhatja.”*

2.3. A Szerződés 9.4.1. pontjában rögzített melléklet (menetrend) helyébe Mór Városi Önkormányzat Képviselő-testületének 356/2024. (X.30.) határozata melléklete lép.

2.4. A Szerződés jelen módosítással nem érintett rendelkezései változatlanul hatályban maradnak.

A Felek jelen szerződésmódosítást közös akaratukkal egyezően aláírják.

**Kelt: Mór, 2024. …………………………**

MÓR városI önkormányzat M-bussal kft.

képviseli: Fenyves Péter Polgármester képviseli: Novákné Hornyák Ibolya ügyvezető

Jogi ellenjegyző: Pénzügyi ellenjegyző

Mór, 2024. ………………………… Mór, 2024. …………………

|  |  |
| --- | --- |
| ……………………………………..………... | ………………………………………………. |
| dr Taba Nikoletta  jegyző | Hossó Anita  pénzügyi irodavezető |